Posponiment tal-konkors Premju Karlu Manju għaż-Żgħażagħ Ewropej Minħabba t-tifqigħa tal-COVID-19, il-Parlament Ewropew u l-Fondazzjoni tal-Premju Internazzjonali Karlu Manju ta' Aachen ipposponew il-Premju Karlu Manju għaż-Żgħażagħ ta' din is-sena, inkluża ċ-ċerimonja tal-premjazzjoni f'Aachen fid-19 ta' Mejju. L-applikanti se jiġu infurmati personalment. Għandek bejn 16 u 30 sena u qed taħdem fuq proġett b'dimensjoni Ewropea? Applika għall-Premju Karlu Manju għaż-Żgħażagħ 2020 u irbaħ fondi biex tkompli tiżviluppa l-inizjattiva tiegħek! Il-Premju Karlu Manju għaż-Żgħażagħ jingħata kull sena miIl-Parlament Ewropew u l-Fondazzjoni tal-Premju Internazzjonali Karlu Manju ta' Aachen bħala rikonoxximent għal proġetti li jsiru miż-żgħażagħ u li jkollhom dimensjoni Ewropea qawwija. L-applikazzjonijiet għall-2020 jibdew jintlaqgħu fis-6 ta' Novembru u jibqgħu miftuħin sal-31 ta' Jannar. Il-premju It-tliet proġetti rebbieħa jintgħażlu minn fost 28 proġett innominat mill-ġuriji nazzjonali fl-Istati Membri individwali tal-UE. L-ewwel premju hu ta' €7,500, filwaqt li t-tieni u t-tielet premju huma ta' €5,000 u €2,500 rispettivament. Ir-rappreżentanti tat-28 proġett rebbieħ nazzjonali jiġu mistiedna għaċ-ċerimonja tal-għoti tal-Premju Karlu Manju għaż-Żgħażagħ f'Aachen f'Mejju 2020. Ir-regoli Biex ikunu eliġibbli, il-proġetti jridu jissodisfaw il-kriterji li ġejjin: jippromwovu l-komprensjoni Ewropea u internazzjonali; irawmu sens komuni ta' identità Ewropea u integrazzjoni; iservu ta' mudell għaż-żgħażagħ li jgħixu fl-Ewropa; joffru eżempji prattiċi ta' Ewropej li jgħixu flimkien bħala komunità waħda. Għal aktar informazzjoni, ibgħat email fuq: Il-Premju Karlu Manju għaż-Żgħażagħ 2019 Il-premju tal-2019 intrebaħ minn Europhonica IT, programm tar-radju għall-istudenti u l-professjonisti żgħażagħ. It-tieni premju mar għall-proġett Finlandiż "Your European Citizenship", li permezz tiegħu n-nies setgħu jitgħallmu dwar il-kulturi Ewropej u l-mod kif jittieħdu d-deċiżjonijiet fl-UE. It-tielet premju ngħata lill-organizzazzjoni Muslims Against Antisemitism mill-Awstrija. Aqra aktar dwar ir-rebbieħa hawnhekk Midja soċjali Ingħaqad mad-diskussjoni fuq il-midja soċjali permezz tal-hashtag #ECYP2020. Kalendarju Tnedija tal-premju: 06.11.2019 Skadenza għall-applikazzjonijiet: 31.01.2020 Għażla tar-rebbieħa nazzjonali mill-ġuriji rispettivi: 20.3.2020 Ċerimonja tal-premjazzjoni f'Aachen, il-Ġermanja: 19.05.2020 Għal aktar informazzjoni Il-paġna tal-Premju Karlu Manju għaż-Żgħażagħ Formola tar-reġistrazzjoni Is-CYP fuq Twitter Is-CYP fuq Instagram Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF